ddrg/super_eurlex huggingface dataset:
DA Den Europæiske Unions Tidende C 93/19

Erklæring fra Kommissionen

2012/C 93/07

Erklæring fra Kommissionen vedrørende Rådets holdning til vedtagelsen af et forslag til Europa-Parlamentets og Rådets afgørelse om ændring af beslutning nr. 573/2007/EF om oprettelse af Den Europæiske Flygtningefond for perioden 2008-2013 som en del af det generelle program om solidaritet og forvaltning af migrationsstrømme og om ophævelse af Rådets beslutning 2004/904/EF (»oprettelse af et fælles EU-genbosættelsesprogram«)

Kommissionen tilslutter sig den endelige tekst i en kompromissøgende ånd og for at sikre, at forslaget kan vedtages straks; den gør dog opmærksom på, at dette på ingen måde tilsidesætter dens initiativret med hensyn til valg af retsgrundlag, navnlig med hensyn til den fremtidige brug af artikel 80 i TEUF.
DA Den Europæiske Unions Tidende C 19/6

Erklæring fra Rådet og Kommissionen

2012/C 19/03

Under henvisning til revisionen af forbuddet vedrørende import, indkøb eller transport af iransk olie, jf. artikel 26, stk. 2, i Rådets afgørelse 2010/413/FUSP, har Rådet og Kommissionen besluttet hurtigst muligt og senest på samlingen i april 2012 at vende tilbage til spørgsmålet om medlemsstater, der på nuværende tidspunkt importerer større mængder iransk olie, med henblik på gennem alle nødvendige foranstaltninger at sikre kontinuitet i energiforsyningen under hensyntagen til deres nationale økonomiske situation.
Erklæring afgivet af Kommissionen i medfør af artikel 5, stk. 7, i særprogrammet

2013/C 373/04

»Kommissionen finder det yderst beklageligt, at artikel 5, stk. 7, om indførelse af den undersøgelsesprocedure, der er omhandlet i artikel 5 i forordning (EU) nr. 182/2011, er taget med i forbindelse med tildelingen af EU-støtte til de projekter eller dele af projekter, der er udvalgt efter hver indkaldelse af forslag på baggrund af det arbejdsprogram, der er omhandlet i artikel 5 i særprogrammet til gennemførelse af Horisont 2020. Kommissionen erindrer om, at den ikke har foreslået denne procedure i nogen sektorspecifik FFR-retsakt. Hensigten med dette var at forenkle FFR-programmerne til gavn for modtagerne af EU-finansiering. Godkendelse af tilskudsafgørelser uden udvalgsundersøgelse ville fremskynde proceduren og reducere tidsrummet frem til tildelingen af tilskuddet til fordel for modtagerne, ligesom det ville spare unødvendigt bureaukrati og omkostninger. Kommissionen minder desuden om, at tilskudafgørelser er en del af dens institutionelle beføjelser i forbindelse med gennemførelsen af budgettet, og afgørelserne bør derfor ikke vedtages via udvalgsproceduren.

Komissionen finder heller ikke, at denne medtagelse kan danne præcedens for andre finansieringsinstrumenter.«
DA Den Europæiske Unions Tidende C 276/6

ERKLÆRING FRA RÅDET

2013/C 276/02

Rådet ser med tilfredshed på Det Europæiske Økonomiske og Sociale Udvalgs indsats for at tilrettelægge en mere gennemsigtig ordning for udbetaling af dagpenge og godtgørelse af rejseudgifter til medlemmerne af Det Økonomiske og Sociale Udvalg og deres suppleanter.

Rådet understreger, at EU-institutionernes rejseudgifter bør være effektive og gøre mest mulig nytte for pengene. Rådet opfordrer derfor Det Europæiske Økonomiske og Sociale Udvalg til at træffe alle passende foranstaltninger til løbende at anvende de lavest mulige omkostningsmuligheder for så vidt angår rejser og godtgørelser.
DA Den Europæiske Unions Tidende C 134/9

Erklæring fra Kommissionen om Kommissionens tilsyn med topdomæneadministratorens organisation, administration og forvaltning af topdomænet .eu (1)

2013/C 134/05

Kommissionen kan lejlighedsvis udstede retningslinjer til topdomæneadministratoren for at sikre, at kontrakten udføres hensigtsmæssigt og i overensstemmelse med de grundlæggende retningslinjer, der er fastlagt i det tekniske bilag til entreprisekontrakten mellem Den Europæiske Union og topdomæneadministratoren for .eu.

(1) Europa-Parlamentets og Rådets forordning (EF) nr. 733/2002 af 22. april 2002 om implementering af topdomænet .eu (EFT L 113 af 30.4.2002, s. 1).
DA Den Europæiske Unions Tidende C 80/6

Erklæring fra Kommissionen

2014/C 80/03

Kommissionen erklærer, at den agter at gennemføre transportdelen af Connecting Europe-faciliteten i overensstemmelse med de vejledende beløb pr. finansieringsprioritet, der er anført i Kommissionens meddelelse COM(2013) 940 (1), uden at dette indskrænker den fleksibilitet, der er nødvendig i forbindelse med gennemførelsen af budgettet.

De vejledende beløb bliver muligvis ændret efter den midtvejsevaluering af Connecting Europe-faciliteten, som Kommissionen skal gennemføre inden den 31. december 2017, jf. artikel 27, stk. 1, i forordningen om Connecting Europe-faciliteten (2).

(1) Meddelelse fra Kommissionen: »Etablering af hovedtransportnettet: hovednetkorridorer og Connecting Europe-faciliteten«, COM(2013) 940.

(2) Europa-Parlamentets og Rådets forordning (EU) nr. 1316/2013 af 11. december 2013 om oprettelse af Connecting Europe-faciliteten, om ændring af forordning (EU) nr. 913/2010 og om ophævelse af forordning (EF) nr. 680/2007 og (EU) nr. 67/2010 (EUT L 348 af 20.12.2013).
DA Den Europæiske Unions Tidende C 436/1

Erklæring fra Europa-Parlamentet og Rådet vedrørende Europa-Parlamentets og Rådets forordning (EU, Euratom) 2015/2422 af 16. december 2015 om ændring af protokol nr. 3 vedrørende statutten for Den Europæiske Unions Domstol (1)

(2015/C 436/01)

Når reformprocessen er tilendebragt, vil Retten bestå af to dommere pr. medlemsstat. For at opnå ligestilling mellem kvinder og mænd, hvilket i henhold til artikel 3 i TEU er et mål for Den Europæiske Union, bør medlemsstaternes regeringer i forbindelse med proceduren for udnævnelse af kandidater til dommere ved Retten i henhold til artikel 254 i TEUF i videst muligt omfang sikre, at mænd og kvinder er ligeligt repræsenteret.

(1) EUT L 341 af 24.12.2015, s. 14.
DA Den Europæiske Unions Tidende C 446/4

Erklæring fra formanden for Europa-Parlamentet om reformen af ordningen for EU's egne indtægter

(2017/C 446/02)

Uden at det berører artikel 311 i traktaten om Den Europæiske Unions funktionsmåde, forpligter Europa-Parlamentet sig til en reform af ordningen for Unionens egne indtægter på grundlag af anbefalingerne fra Gruppen på Højt Plan vedrørende Egne Indtægter. I denne forbindelse understreger Europa-Parlamentet behovet for omfattende lovgivningsforslag om Unionens egne indtægter i forbindelse med den næste flerårige finansielle ramme. Unionens indtægter og udgifter bør behandles sideløbende.
7)

Europa-Parlamentet har slået til lyd for en solid europæisk søjle for sociale rettigheder, der styrker de sociale rettigheder, giver en positiv indvirkning på borgernes liv på kort og mellemlang sigt og giver støtte til europæisk integration i det 21. århundrede (1). Lederne af 27 medlemsstater understregede, at der er behov for at håndtere økonomisk og social usikkerhed som en prioritet, og opfordrede til at skabe en økonomisk lovende fremtid for alle, sikre vores levevis og skabe bedre muligheder for de unge (2). Lederne af 27 medlemsstater og af Det Europæiske Råd, Europa-Parlamentet og Europa-Kommissionen forpligtede sig til at arbejde hen imod et socialt Europa i Romdagsordenen. Forpligtelsen bygger på principperne om bæredygtig vækst og fremme af økonomiske og sociale fremskridt såvel som samhørighed og konvergens, samtidig med at det indre markeds integritet fastholdes; en Union, der tager hensyn til de nationale systemers forskelligartede karakter og arbejdsmarkedsparternes centrale rolle; en Union, der fremmer ligestilling mellem kvinder og mænd såvel som rettigheder og lige muligheder for alle; en Union, der bekæmper arbejdsløshed, forskelsbehandling, social udstødelse og fattigdom; en Union, hvor unge får den bedste uddannelse og kan studere og finde beskæftigelse på hele kontinentet; en Union, der bevarer vores kulturarv og fremmer kulturel mangfoldighed (3). Arbejdsmarkedets parter har forpligtet sig til fortsat at bidrage til et Europa, der leverer resultater for sine arbejdstagere og virksomheder (4).
DA Den Europæiske Unions Tidende C 158/1

Erklæring fra Rådet og Kommissionen om Europa-Parlamentets og Rådets forordning (EU) 2017/821 af 17. maj 2017 om fastlæggelse af due diligence-forpligtelser i forsyningskæden for EU-importører af tin, tantal, wolfram og deres malme samt guld, der hidrører fra konfliktramte områder og højrisikoområder (1)

(2017/C 158/01)

Erklæring fra Rådet

Rådet accepterer undtagelsesvis at delegere beføjelse til Kommissionen til at vedtage delegerede retsakter med henblik på at ændre tærsklerne i bilag I, jf. artikel 1, stk. 4 og 5, for at sikre en rettidig vedtagelse af tærsklerne og for at nå målene i denne forordning. En sådan aftale berører ikke fremtidige lovgivningsforslag på handelsområdet og området eksterne forbindelser som helhed.

Erklæring 1 fra Kommissionen

Kommissionen vil overveje at fremsætte yderligere lovforslag, som er rettet til EU-virksomheder med produkter med tin, tantal og wolfram og guld i forsyningskæden, såfremt den konkluderer, at den samlede indsats på EU-markedet med hensyn til en ansvarlig verdensomspændende forsyningskæde for mineraler er utilstrækkelig til at udvirke en ansvarlig forsyningsadfærd i producentlandene, eller såfremt den vurderer, at tilslutningen fra virksomheder længere ned i kæden, der har indført supply chain due diligence systemer i overensstemmelse med OECD retningslinjerne, er utilstrækkelig.

Erklæring 2 fra Kommissionen

Ved udøvelsen af beføjelserne til at vedtage delegerede retsakter i henhold til artikel 1, stk. 5, vil Kommissionen tage behørigt hensyn til målsætningen for denne forordning, navnlig som fastsat i betragtning 1, 7, 10 og 17.

I den forbindelse vil Kommissionen navnlig tage hensyn til de specifikke risici, der er forbundet med driften af opstrømsforsyningskæderne for guld i konfliktramte og højrisikoområder og til situationen for EU-mikrovirksomheder og små virksomheder, der importerer guld i EU.

Erklæring 3 fra Kommissionen

Efter anmodning fra Europa-Parlamentet om specifikke retningslinjer, er Kommissionen villig til at udvikle resultatindikatorer for ansvarligt indkøb af konfliktmineraler. Ved hjælp af sådanne retningslinjer vil relevante virksomheder med mere end 500 ansatte, der skal offentliggøre ikke-finansielle oplysninger i henhold til direktiv 2014/95/EU blive tilskyndet til at give specifikke oplysninger i forbindelse med produkter, der indeholder tin, tantal, wolfram eller guld.

(1) EUT L 130 af 19.5.2017, s. 1.
Fælles erklæring fra Europa-Parlamentet, Rådet og Kommissionen om Europa-Parlamentets og Rådets forordning (EU) 2018/1671 om ændring af forordning (EU) 2017/825 for at øge finansieringsrammen for støtteprogrammet for strukturreformer og tilpasse dens overordnede målsætning (1)

(2018/C 409/01)

Hvad angår finansieringen af forhøjelsen af finansieringsrammen for støtteprogrammet for strukturreformer, og uden at det berører budgetmyndighedens beføjelser, er Europa-Parlamentet, Rådet og Kommissionen blevet enige om følgende:

1. 40 mio. EUR vil blive finansieret via budgetposten for støtteprogrammet for strukturreformer under udgiftsområde 1b (13.08.01) i FFR (Økonomisk, social og territorial samhørighed) ved at mobilisere den samlede margen for forpligtelser i overensstemmelse med artikel 14 i FFR-forordningen (EU, Euratom) nr. 1311/2013 inden for rammerne af budgetproceduren i henhold til artikel 314 i TEUF.

2. 40 mio. EUR vil blive finansieret via budgetposten for støtteprogrammet for strukturreformer under udgiftsområde 2 (13.08.02) i FFR (Bæredygtig vækst: Naturressourcer) ved andre omfordelinger end teknisk bistand og udvikling af landdistrikter under dette udgiftsområde og uden anvendelse af margenerne. De nøjagtige kilder til sådanne omfordelinger vil blive nærmere specificeret på et senere tidspunkt under hensyntagen til forhandlingerne om budgetproceduren for 2019-budgettet.

Erklæring fra Kommissionen

Kommissionen vil identificere og foreslå omfordelinger på 40 mio. EUR under udgiftsområde 2 i den flerårige finansielle ramme (Bæredygtig vækst: Naturressourcer) i ændringsskrivelsen til udkastet til almindeligt budget 2019.

Kommissionen agter at foreslå, at den samlede margen for forpligtelser mobiliseres i overensstemmelse med artikel 14 i FFR-forordning (EU, Euratom) nr. 1311/2013 inden for rammerne af budgetproceduren for 2020 i henhold til artikel 314 TEUF.

(1) EUT L 284 af 12.11.2018, s. 3.
Fælles erklæring fra Europa-Parlamentet, Rådet og Kommissionen om Europa-Parlamentets og Rådets forordning (EU) 2018/1475 om fastlæggelse af den retlige ramme for det europæiske solidaritetskorps og om ændring af forordning (EU) nr. 1288/2013, forordning (EU) nr. 1293/2013 og afgørelse nr. 1313/2013/EU (1)

(2018/C 358/01)

Uden at det berører budgetmyndighedens beføjelser bør 80 % af budgettet til gennemførelsen af programmet i 2019 og 2020 stilles til rådighed gennem specifikke omfordelinger under udgiftsområde 1a (Konkurrenceevne for vækst og beskæftigelse) i den flerårige finansielle ramme for 2014-2020 (FFR) og omfordelinger fra EU-civilbeskyttelsesmekanismen og LIFE-programmet. Der foretages dog ingen yderligere omfordelinger fra programmet Erasmus+, ud over beløbet på 231 800 000 EUR, der er omhandlet i Kommissionens forslag (COM(2017) 262).

De resterende 20 % af budgettet til gennemførelse af programmet i 2019 og 2020 bør hentes fra de disponible margener under underudgiftsområde 1a i den flerårige finansielle ramme for 2014-2020.

Der er en fælles forståelse af, at Kommissionen vil sikre, at de nødvendige bevillinger stilles til rådighed gennem den normale årlige budgetprocedure på en afbalanceret og velovervejet måde.

Erklæring fra Kommissionen

Kommissionen bekræfter, at anvendelsen af bevillinger fra teknisk bistand på Kommissionens initiativ i henhold til forordningen om fælles bestemmelser (navnlig omfordelinger fra Den Europæiske Socialfond og Den Europæiske Landbrugsfond for Udvikling af Landdistrikterne) til finansiering af det europæiske solidaritetskorps i 2018 ikke vil blive brugt af Kommissionen til at danne præcedens for forslaget om et europæisk solidaritetskorps efter 2020 (COM(2018) 440).

(1) EUT L 250 af 4.10.2018, s. 1.
C 333/1

Fælles erklæring fra Europa-Parlamentet og Rådet om Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014, (EU) 2016/399 (EU) 2016/1624 og (EU) 2017/2226 (1)

(2018/C 333/01)

Omkostningerne til drift og vedligeholdelse af ETIAS-informationssystemet, den centrale ETIAS-enhed og de nationale ETIAS-enheder vil blive dækket fuldt ud af indtægterne fra gebyrer. Gebyrets størrelse bør derfor tilpasses efter behov under hensyntagen til omkostningerne. Det gælder i overensstemmelse med bestemmelserne i ETIAS-forordningen såvel EU-medlemsstaternes som de associerede Schengenlandes omkostninger i så henseende. Omkostningerne i forbindelse med udviklingen af ETIAS-informationssystemet, integrationen af den eksisterende nationale grænseinfrastruktur og forbindelsen til den nationale ensartede grænseflade samt hosting af den nationale ensartede grænseflade og oprettelsen af den centrale ETIAS-enhed og de nationale ETIAS-enheder, herunder såvel EU-medlemsstaternes som de associerede Schengenlandes omkostninger, vil blive afholdt af Fonden for Intern Sikkerhed (grænser og visa), henholdsvis dens efterfølger(e).

Disse omkostninger bør derfor ikke tages i betragtning i forbindelse med beregningen af de associerede Schengenlandes bidrag til ETIAS i henhold til den respektive associeringsaftale og de relevante specifikke foranstaltninger for så vidt angår de associerede Schengenlandes deltagelse i agenturerne. Der bør navnlig tages hensyn hertil i forbindelse med forhandlingerne om Fonden for Intern Sikkerheds (grænser og visa) efterfølger(e) og de specifikke foranstaltninger for så vidt angår de associerede Schengenlandes deltagelse heri.

Europa-Parlamentet og Rådet opfordrer Kommissionen til at fremlægge et forslag om de specifikke foranstaltninger, der er fastsat i artikel 95 i denne forordning snarest muligt efter dens vedtagelse.

(1) EUT L 236 af 19.9.2018, s. 1.
Erklæring: Europa-Parlamentets og Rådets forordning om oprettelse af programmet for udvikling af den europæiske forsvarsindustri med henblik på at støtte konkurrenceevnen og innovationskapaciteten i Unionens forsvarsindustri (førstebehandling) — Vedtagelse af den lovgivningsmæssige retsakt

(2018/C 277 I/02)

Erklæring fra Kommissionen med støtte fra Europa-Parlamentet om gennemførelsen af programmet

Kommissionen har for at gennemføre programmet for udvikling af den europæiske forsvarsindustri effektivt og sikre fuld overensstemmelse med andre EU-initiativer til hensigt at gennemføre programmet under direkte forvaltning i overensstemmelse med artikel 62, stk. 1, litra a), i finansforordningen.

Erklæring fra Kommissionen om forberedelse og vedtagelse af arbejdsprogrammet EDIDP

Kommissionen er i overensstemmelse med artikel 188 i forordning (EU) nr. 1268/2012 ansvarlig for forberedelsen af arbejdsprogrammet. Kommissionen bemærker i denne forbindelse, at listen over prioriteter, der er fastsat i forordningen om oprettelse af et program for udvikling af den europæiske forsvarsindustri, ikke bør være udtømmende, og mener derfor ikke, at den foreliggende sag bør danne præcedens i forbindelse med margenerne for de gennemførelsesbeføjelser, der er tillagt Kommissionen.

Erklæring fra Kommissionen om udvælgelse af eksperter til evalueringen af forslag under programmet i forbindelse med tildelingsproceduren

Kommissionen vil sikre, at de eksperter, der udvælges i databasen over uafhængige eksperter, der er omhandlet i artikel 15, har de færdigheder samt den erfaring og viden, der er nødvendig, for at de behørigt kan udføre deres opgaver. Kommissionen kan med henblik herpå benytte enhver relevant kilde, herunder alle oplysninger, som medlemsstaterne måtte være i besiddelse af i denne forbindelse, samtidig med at den fuldt ud tager hensyn til finansforordningen.

Kommissionen vil sikre, at der i videst muligt omfang tages hensyn til medlemsstaternes feedback vedrørende eksperternes oplysninger i databasen over uafhængige eksperter.
Erklæring fra Kommissionen

(2019/C 422/01)

Kommissionen er af den opfattelse, at det med henblik på trafiksikkerhed, forbrugerbeskyttelse, affaldsreduktion og den cirkulære økonomi er vigtigt, at dæk ikke kun testes i ny, men også i slidt tilstand. Derfor vil Kommissionen støtte udarbejdelsen af passende testprotokoller inden for rammerne af De Forenedes Nationers verdensforum for harmonisering af regulativer for motorkøretøjer. Hvis denne proces imidlertid ikke er afsluttet i juli 2023, agter Kommissionen at foreslå EU-lovgivning, der specifikt omfatter test af dæk i slidt tilstand.
FÆLLES ERKLÆRING FRA EUROPA-PARLAMENTET OG RÅDET

(2019/C 386/01)

Det Europæiske Agentur for Grænse- og Kystbevogtning vil sandsynligvis blive stillet over for store udfordringer i de kommende år med henblik på at opfylde ekstraordinære behov for at ansætte, uddanne og fastholde kvalificeret personale fra det bredest mulige geografiske grundlag. Det er på baggrund af agenturets mandat og det store antal medarbejdere vigtigt at undersøge mekanismer, der vil gøre det muligt at sikre agenturets tiltrækningskraft som arbejdsgiver ved at tilpasse vederlagene til agenturets personale i Warszawa i overensstemmelse med gældende EU-ret.

Europa-Parlamentet og Rådet opfordrer derfor Kommissionen til at vurdere grundlaget og de nærmere bestemmelser for en sådan hensigtsmæssig mekanisme, navnlig i forbindelse med forelæggelsen af forslagene til ændring af vedtægten for tjenestemænd i Den Europæiske Union og ansættelsesvilkårene for Unionens øvrige ansatte, som fastsat i Rådets forordning (EØF, Euratom, EKSF) nr. 259/68 (1). En sådan mekanisme skal stå i forhold til betydningen af de forfulgte mål og må ikke føre til ulige behandling af personalet i Unionens institutioner, organer, kontorer og agenturer, hvis sådanne institutioner, organer, kontorer og agenturer kommer i en lignende situation.

(1) EFT L 56 af 4.3.1968, s. 1.
Erklæring fra Kommissionen

(2019/C 360/02)

Kommissionen bemærker, at Unionen har ekstern enekompetence med hensyn til geografiske betegnelser, og at den tiltræder Genèveaftalen om Lissabonaftalen som fuldgyldigt medlem. Dette følger af Domstolens dom af 25. oktober 2017 (sag C-389/15 — Kommissionen mod Rådet). Eftersom EU har ekstern enekompetence, kan medlemsstaterne ikke tiltræde Genèveaftalen i eget navn og skal ikke længere selv beskytte de geografiske betegnelser, der for nylig er registreret af Lissabonsystemets tredjelandsmedlemmer. Da der således foreligger ekstraordinære omstændigheder, eftersom syv medlemsstater længe har været part i Lissabonaftalen og råder over omfattende intellektuelle ejendomsrettigheder, der er registreret i henhold dertil, og at en gnidningsløs overgang er påkrævet, var Kommissionen undtagelsesvis indforstået med, at bemyndige Bulgarien, Tjekkiet, Slovakiet, Frankrig, Ungarn, Italien og Portugal til at tiltræde Genèveaftalen i Unionens interesse.

Kommissionen har kraftige indvendinger mod, at Rådet fortsat insisterer på muligheden for at bemyndige alle EU-medlemsstater, der måtte ønske det, til at ratificere eller tiltræde Genèveaftalen samtidig med Unionen, hvilket Rådet begrunder med fastsættelse af regler om Unionens stemmerettigheder med henblik på artikel 22, stk. 4, litra b), nr. ii), i Genèveaftalen og ikke ovennævnte ekstraordinære omstændigheder.

Kommissionen gør endvidere opmærksom på, at eftersom Unionen har udøvet sin interne kompetence med hensyn til geografiske betegnelser for landbrugsprodukter, kan EU's medlemsstater ikke have deres egne nationale systemer til beskyttelse af geografiske betegnelser for landbrugsprodukter.

Kommissionen forbeholder sig derfor sine rettigheder, herunder retten til at gøre brug af retsmidler mod Rådets afgørelse, og er under alle omstændigheder af den opfattelse, at denne sag ikke kan danne præcedens for alle andre eksisterende eller fremtidige internationale aftaler eller WIPO-aftaler, navnlig, men ikke udelukkende, når EU allerede har ratificeret internationale aftaler på grundlag af sin enekompetence.
C 347/1

Erklæring fra Kommissionen for så vidt angår artikel 14, stk. 2,vedrørende samarbejdet med EU-agenturer

(2019/C 347/01)

For at sikre kohærens og sammenlignelighed af de europæiske sociale statistikker vil Kommissionen styrke samarbejdet med EU-agenturer i overensstemmelse med artikel 14, stk. 2, og de tilhørende betragtninger (13 og 33). Dette omfatter et styrket samarbejde om statistiske teknikker, metoder, kvalitet, nye instrumenter og datakilder.
Fælles erklæring fra Europa-Parlamentet, Rådet og Kommissionen om Europa-Parlamentets og Rådets forordning (EU) 2019/1243 af 20. juni 2019 om tilpasning af en række retsakter, der indeholder bestemmelser om brug af forskriftsproceduren med kontrol, til artikel 290 og 291 i traktaten om Den Europæiske Unions funktionsmåde (1)

(2019/C 250/01)

I punkt 27 i den interinstitutionelle aftale om bedre lovgivning anerkendte de tre institutioner behovet for tilpasning af al eksisterende lovgivning til den retlige ramme, der blev indført ved Lissabontraktaten, og navnlig behovet for at give høj prioritet til hurtig tilpasning af alle basisretsakter, der stadig henviser til forskriftsproceduren med kontrol. Efter Kommissionens forslag desangående opfylder denne forordning dette behov med tilpasningen af et betydeligt antal retsakter i det pågældende forslag til forskriftsproceduren med kontrol. De tre institutioner vil fortsætte arbejdet med tilpasning af de resterende retsakter i forslaget.

(1) EUT L 198 af 25.7.2019, s. 241.